Kammeradvokaten: Sommerakademi er en tour-de-force i den juridiske virkelighed
SOMMER PÅ KONTORET: For 11. gang står Kammeradvokaten bag et sommerakademi for jurastuderende. I år skal de blandt andet arbejde med en insolvenssag, hvor det forventes, at særligt de erhvervsjurastuderende kommer til at markere sig positivt.
Deltagerne på Kammeradvokatens Sommerakademi slutter forløbet med en hovedforhandling i Retten på Frederiksberg foran rigtige dommere. | Foto: Ritzau Scanpix/Jens Dresling.
Offentliggjort: 26.07.18 kl. 09:13
Om godt tre uger sætter Kammeradvokaten 24 studerende stævne til det årligt tilbagevendende sommerakademi, hvor deltagerne, der både omfatter jurastuderende og erhvervsjurastuderende, over fire dage skal arbejde med to forskellige juridiske cases.
Sommerakademiet er ikke en ny ting for Kammeradvokaten, der i år slår dørene op for de jurastuderende for 11. gang.